সম্প্রতি পুণে গিয়েছিলেন শাহরুখ খান৷ সেখানে তাঁর ভক্তদের সঙ্গে একটি সেলফি তোলেন। অনেককেই দেখা গিয়েছে সেই ছবিতে৷ কিন্তু নজর কেড়েছেন এক জনই৷
সামনে কিংগ খান। মুগ্ধতা নিয়ে তিনি তাকিয়ে ছিলেন ক্যামেরার দিকে। আর এইটুকুতেই নেটদুনিয়ায় সেই মেয়েটিকে নিয়ে শুরু হয়ে গিয়েছে জল্পনা। কেউ বলছেন, মেয়েটি মডেল৷ কেউ আবার বলছেন, শাহরুখের ছবির নতুন নায়িকা৷ আদপে এই মেয়েটি কিন্তু শাহরুখের ছবির নায়িকা নন৷ বলিউডের বাদশা তাঁকে চেনেনও না। অথচ শাহরুখের সঙ্গে তোলা সেলফির সুবাদে বাজিগরকেও যেন ছাপিয়ে বাজিমাৎ করলেন এই মেয়ে। এমনকী বিয়ের প্রস্তাবও এসেছে তাঁর কাছে।
জানা গিয়েছে, মেয়েটির নাম নাম সাইমা হুসেন৷ শ্রীনগরের বাসিন্দা৷ বর্তমানে পুণেতে থাকেন। ডিজাইনিংয়ের ছাত্রী ২১ বছরের সাইমা সম্প্রতি জানতে পেরেছেন ইন্টারনেটে তিনি বিখ্যাত হয়ে গিয়েছেন৷  শাহরুখের সঙ্গে দাঁড়িয়ে ছবি তুলবেন, এমন কথা কল্পনাও করেননি কোনওদিন। ভিড় ঠেলে কোনওরকমে সামনে পৌঁছেছিলেন তিনি। আর এক ছবিতেই তিনি জিতে নিয়েছেন সবার মন।
আরও পড়ুন
২৪ জন মহিলার থেকে শাহরুখ যে ২৪টি শিক্ষা পেয়েছেন
স্কুলে কোন বিষয় প্রিয় ছিল শাহরুখের? জেনে নিন এমন ৭টি অজানা তথ্য